Ananse

Ananse ( borɔfo kasa-shingles) a  yɛsan nso frɛ no  herpes zoster, yɛ honam ani nsaa a ɛyɛ ya, ɛhyehye na ɛsan nso keka. Ɛyɛ honam ani a, ɛbobɔ apɔapɔ nketenkete.  Sɛ nsaa ne hyɛ aseɛ sɛ a ɛreba a, nyɛ amono mu hɔ ara na ɛto gu nipa no honam ani bebree. Ɛtaa to santene ketewa bi wɔ baabi kakra bi te sɛ deɛ biribi atwerɛ nipa no. Nna mmienu ne ɛnan ntam no, ɛyɛ a wɔnhyɛ da mpo nhunu nsaa no. Deɛ wɔte mmom ne yaw. 

  Nsɛnkyerɛnne ahodoɔ bi te sɛ tipaeɛ, ahoɔmerɛ, ne awɔ nso yi ne ho. Ɛbi wɔ hɔ a, bɛyɛ nnanwɔtwe mmienu akyi no nsaa no ankasa tumi kɔ; mmom, ɛbinom deɛ no tumi di  bɛyɛ bosome ne akyire. Ɛba saa a beaeɛ a yadeɛ no ayɛ no tumi yɛ kuro.

Nsɛnkyerɛnne 
Sɛ snanse rebɛyɛ obi a, nsɛnkerɛnne a ɛdi  kan ba no bi ne tipaeɛ, ahoɔmerɛ, honamyaw, ne ade. Saa nsɛnkerɛnne yi, mpɛn pii ɛyɛ a wɔnhunu sɛ ɛde ananse na ɛreba. Revised June 2005. Berɛ a obi bɛtumi asusu sɛ yadeɛ no yɛ honam ani yadeɛ ne berɛ a onipa no honam baabi kakra bi bɛhyɛ aseɛ ayɛ no ya. Ɛno mpo wɔntaa nhunu sɛ ɛyɛ ananse.  Yaw no hyɛ aseɛ nketenkete na nkakrankakra ayɛ kɛse. Sɛdeɛ yaw no teɛ nie; ɛtumi hyehye. Afei nso ɛyɛ a na onipa no te nka sɛ biribi rewowɔ no.

 Deɛ Ɛde Ba 

Mmoawa a wɔde ananse ba no din de varicella zoster virus (VZV)— a wɔne herpes simplex virus mmoawa no sɛ. Nyɛ nko ara na saa mmoawa yi de ba. Wɔsan nso ma mmɔfra nya ntobro. Saa mmɔwa yi taa wɔ mmɔfra bebree mogya mu. Nti na wɔtaa nya ntoburo anaa chickenpox no. Nnipadua no mmoa a wɔko yadeɛ no taa yi saa mmoawa yi firi yɛn mogya mu.

Sɛ obi anya ananse yi bi a, ɛnyɛ den sɛ ɔbɛsan nso anya bio. Mpɛn pii no, wɔn nko ara na wɔnya saa yareɛ no. Ɛmfa ho ne mfeɛ a obi wɔ, ɔbɛtumi anya bi. Yɛkɔ Americaman mu a wɔn a wɔnya ananse no mu  ɔha nkyekyɛmu aduonum na wɔadi mfeɛ ɛfiri aduonum de rekɔ.Ɛwɔ mu sɛ obi a wanya bi pɛn bɛtumi asan nso anya bio, nanso, ɛmma ntoatoa so saa.

 Kwan A Wɔfa So Si Ano 
Mmɛfra berɛ mu pa ara na wɔtumi si Ananse ano. Wɔma mmɔfra no aduro a ɛbɛbɔ wɔn ho ban afiri  chickenpox ho a, ɛboa ma ananse nso nyɛ wɔn.* Nyɛ mmɔfra nko wɔwɔ aduro a wɔde mpanimfoɔ nso bɔ wɔn ho ban firi ananse ho. Deɛ ɛteɛ ne sɛ, ɛmfa ho sɛ obi anya yadeɛ no bi da anaa onyaa bi da. Wɔma no aduro no a, ɛtumi bɔ ne ho ban firi ho. Yeinom nyinaa yɛ adeɛ a yɛyɛ de bɔ ɔmanfoɔ ho ban ma wɔnya yadeɛ no bi. 

 Beaeɛ a Menyaa Mmoa Firiiɛ 

Nkyekyεmu:Nyarewa
Nkyekyεmu:Ananse